חדר המצב (הבית הלבן)

**חדר המצב של הבית הלבן** (באנגלית: **White House Situation Room**) המנוהל על ידי צוות של המועצה לביטחון לאומי של ארצות הברית הוא קומפלקס מאובטח בשטח של 5,500 מ"ר הכולל חדרי ישיבות ומשרדים בקומת הקרקע של האגף המערבי.

יש להבדיל בין חדר זה לבין מרכז המבצעים הנשיאותי לשעת חירום המצוי באגף המזרחי של הבית הלבן. חדר המצב מאויש 24 שעות ביממה בקצינים בכירים של קהיליית המודיעין ויחידות הצבא.

## ייעוד
תכליתו המרכזית של חדר המצב בבית הלבן היא לספק מודיעין עדכני ותמיכה בעתות משבר לצוות המועצה לביטחון לאומי (NSC), ליועץ לביטחון לאומי ולנשיא. מדובר במרכז תפעולי הפועל 24 שעות ביממה, ומשמש נקודת מפגש ומעבר למידע רגיש המועבר אל ומן הבית הלבן. כאשר הנשיא שוהה מחוץ לוושינגטון, מהווה חדר המצב את צינור התקשורת המרכזי להעברת מידע מסווג – ובכך מעניק לבית הלבן הנייד גישה שוטפת לקהילת המודיעין והביטחון של וושינגטון.

הפעילות היומית נפתחת בהכנת "ספר הבוקר" על ידי צוות השמירה. הספר, המיועד לנשיא, לסגן הנשיא ולבכירי הבית הלבן, כולל את העיתון היומי של קהילת המודיעין (National Intelligence Daily), תקציר הבוקר של מחלקת המדינה, ודיווחים מודיעיניים ודיפלומטיים. לרוב, ספר זה נמצא ברכב שמסיע את היועץ לביטחון לאומי לעבודה.

בנוסף, הנשיא מקבל מדי בוקר את התדריך הנשיאותי היומי (President’s Daily Brief), המוכן על ידי משרד מנהל המודיעין הלאומי. קצין מודיעין מוסמך מגיש את המסמך לנשיא ולבכירי המועצה לביטחון לאומי ומספק הסבר בעל פה על תוכנו.

צוותי השמירה מכינים גם תקצירי בוקר וערב של סוגיות נבחרות, אשר נשלחים אלקטרונית לצוות NSC. בנוסף, הצוות אחראי להפצת התרעות על אירועים מתפתחים לצוותי הבית הלבן והמועצה לביטחון לאומי. היועץ לביטחון לאומי הוא האחראי לעדכן את הנשיא; לאחר מכן נערכת "הודעת חדר מצב" – דו"ח כתוב המסכם את האירוע, בצירוף דיווחים עדכניים ולעיתים גם תצלומים, תרשימים או מפות.
ממוזער|הסבר על פונקציות חדר המצב של הבית הלבן
הצוות אמון על כך שהנשיא והיועץ לביטחון לאומי יהיו מעודכנים לא רק במתרחש, אלא גם באופן שבו האירוע מסוקר בתקשורת. פעילות נוספת האופיינית לחדר המצב היא תיאום שיחות טלפון ותקשורות רגישות אחרות של הנשיא עם ראשי מדינות זרות – לרבות תיאום לוחות זמנים, גיוס מתורגמנים לפי הצורך, והבטחת אמצעי אבטחה ותיעוד נאותים. לצורך כך, נעשה תיאום הדוק עם סוכנות התקשורת של הבית הלבן (White House Communications Agency).

## היסטוריה
[ממוזער|[דונלד טראמפ בתדרוך בחדר המצב במהלך מבצע פטיש חצות, יוני 2025]]
חדר המצב, הוקם בשנת 1962 בהוראת הנשיא ג'ון פיצג'רלד קנדי לאחר הפלישה למפרץ החזירים שבקובה - פלישה שנכשלה בין היתר בשל חוסר מידע בזמן אמת בידי מקבלי ההחלטות שהיו בבית הלבן.

ב-2006 עבר שיפוץ במסגרתו שופצו חדרי הדיונים והתבצעה חלוקת חדרים מחדש .

ב-2023 חדר המצב שופץ בשנית בעלות של 50 מיליון דולר. הותקנו מעץ שנכרת בר-קיימא והותקנו בחדר מוניטורים, שרתים מהירים יותר, ציוד שמע מעודכן, אמצעי האבטחה ומחשבים חדשים. בנוסף לכך, נוספו כיסאות עור חדשים. הקירות, התקרה והרצפה עוצבו בעיצוב מודולרי שיכול לאפשר גישה נוחה לטכנולוגיה שמותקנת בתוכם. כמו כן שופץ חדר הישיבות המרכזי שבו מתנהלות ישיבות המועצה לביטחון לאומי.

## טכנולוגיה
[שמאל|ממוזער|250px|[ג'ורג' ווקר בוש בעת תדרוך בחדר המצב במרץ 2003]]
החדר מצויד באמצעי תקשורת המאפשרים לנשיא המשמש כמפקד העליון של הכוחות המזוינים לשלוט בכל יחידות הכוחות המזוינים של ארצות הברית העומדים לרשותו. אמצעי התקשורת מוסתרים מאחורי מסכי עץ המוסרים רק בעת הצורך. בחדר שלושה שעונים המציגים את הזמן בוושינגטון ובשני אתרים נוספים בעולם, בהתאם לנדרש.

## בטלוויזיה ובקולנוע
החדר הופיע רבות בסדרת הטלוויזיה הבית הלבן ובסדרה גבירתי הנשיא, ובסרטים שונים המציגים משברים בהם צריך להתמודד נשיא ארצות הברית כגון הסרט אייר פורס 1. בסדרה השורד המיועד מופיע חדר המצב פעמים רבות בהן מוצא עצמו הנשיא בתוך משברים בלתי צפויים.

## גלריה
### שיפוץ 2007-2023

קובץ:President Obama convenes a National Security Council March 2014.jpg|הנשיא אובמה בישיבת המועצה לביטחון לאומי בנושא הפלישה הרוסית לחצי האי קרים, 2014
קובץ:Obama and Biden await updates on bin Laden.jpg|תצלום מחדר המצב בו נראה ברק אובמה וצוות היועצים לביטחון לאומי בעת מבצע חנית נפטון לחיסולו של אוסאמה בן לאדן, 1 במאי 2011
קובץ:President Trump Watches as U.S. Special Operations Forces Close in on ISIS Leader (48967991042).jpg|הנשיא טראמפ יחד עם סגן הנשיא מייק פנס, מזכיר ההגנה מארק אספר, היועץ לביטחון לאומי אובאריין ויושב ראש המטות המשולבים מארק מילי צופים במסכי חדר המצב בעת מבצע קיילה מולר


### שיפוץ 2023

קובץ:President Joe Biden meets with his National Security Team in the White House Situation Room on Tuesday, October 10, 2023.jpg|הנשיא ג'ו ביידן בתדריך בחדר המצב, אוקטובר 2023
קובץ:SRP20231010AS-0083 (53253998387).jpg|הנשיא ג'ו ביידן וסגנית הנשיא קמלה האריס נפגשים עם צוות ביטחון לאומי לפני שיחת טלפון עם ראש ממשלת ישראל בנימין נתניהו ביום טבח שבעה באוקטובר.
קובץ:P20230905CF-0090 (53233825182).jpg|"קומת הצפייה" לאחר השיפוץ ספטמבר, 2023
קובץ:President Joe Biden meets with members of the National Security Council in the Situation Room 2024-04-13.jpg|הנשיא ג'ו ביידן מכנס את המועצה לביטחון לאומי להערכת מצב בעת התקיפה האיראנית על ישראל, אפריל 2024
קובץ:President Joe Biden and Vice President Kamala Harris are briefed about the assassination attempt on former President Donald Trump.jpg|הנשיא ג'ו ביידן מקבל תדריך מצוות הביטחון הלאומי שלו על ניסיון ההתנקשות בדונלד טראמפ בפנסילבניה, יולי 2024
קובץ:President Donald Trump, Chief of Staff Susie Wiles, Chairman of the Joint Chiefs of Staff Dan Caine, Vice President JD Vance, and Secretary of State Marco Rubio meet in the Situation Room of the White House (54609107505).jpg|הנשיא דונלד טראמפ, ראש הסגל סוזי ווילס, יו"ר המטות המשולבים דן קיין, סגן הנשיא ג'יי.די. ואנס ומזכיר המדינה מרקו רוביו נפגשים בחדר המצב של הבית הלבן במהלך מבצע פטיש חצות, יוני 2025


## ראו גם
* חדר המצב (תצלום)

## קישורים חיצוניים

## הערות שוליים

קטגוריה:הבית הלבן: אגפים וחדרים
קטגוריה:האגף המערבי של הבית הלבן
קטגוריה:ארצות הברית: בסיסי פיקוד ושליטה